Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: (OTK) szóló 97/2005. (XII. 25.) határozatában kijelölt, területileg
Paragraph Index: 144

4. prioritás: Környezeti és energetikai fejlesztés A környezeti és energetikai fejlesztések prioritása a fenntarthatóság horizontális politikájában megfogalmazott célok elérésére irányul. A 2006/132. szám prioritás a tartós növekedés cél eléréséhez járul hozzá a káros környezeti hatások csökkentésével, a növekedés alapjául szolgáló természeti környezet megőrzésével, a megelőzés, a hatékonyság és a komplex problémák integrált megközelítésével. A környezeti és energetikai fejlesztés az anyagés energiahatékonyság javításával a versenyképességet segíti. A prioritás elemei a nagyobb foglalkoztatottság eléréséhez is jelentősen hozzájárulnak. A környezeti fejlesztések esetén kiemelten kell kezelni az EU Csatlakozási szerződésben vállalt kötelezettségek teljesítését. A környezeti és energetikai fejlesztéseket az alábbi beavatkozás-csoportok szolgálják: – Környezetjavító fejlesztések, amelynek elmei: • egészséges és tiszta települések megteremtése, ezen belül o hulladékgazdálkodás, o szennyvízkezelés, o a vízbázis védelme és az ivóvíz minőségének javítása, o a bel- és külterületi vízrendezés, o környezeti kármentesítés; • vizeink jó kezelése, ezen belül o az árvizek és belvizek elleni védekezés, o a vizeink jó ökológiai állapotának elérését szolgáló vízgyűjtő-gazdálkodási és integrált vízhasználati intézkedések; • természeti értékeink jó kezelése; • a fenntartható termelési és fogyasztási szokások ösztönzése. – Környezetbarát energetikai fejlesztések, amelynek tervezett eszközei: • az energiahatékonyságra és -takarékosságra, illetve • a megújuló energia termelésére és használatára irányuló fejlesztések ösztönzése. A környezet fenntartható használatának céljait a Közösségi Stratégiai Iránymutatásokkal és az Európai Unió 6. Környezetvédelmi Akcióprogramjának prioritásaival összhangban, az alábbi módon kívánjuk elérni. 3.2.4.1. Egészséges, tiszta települések Az egészséges, tiszta települések – a lakóhelyek fejlesztési igényeit szem előtt tartva – elsősorban az élhető környezet megteremtéséhez járulnak hozzá. A településeken végrehajtandó környezeti fejlesztések felölelik: • a hulladékgazdálkodást (a komplex hulladékkezelési rendszerek kialakítását, a szelektív hulladékkezelés elterjesztését, a kiemelt hulladékáramok kezelését, egyes, az előírásokat ki nem elégítő hulladékkezelő létesítmények bezárását és rekultiválását); Mindenki tiszta és biztonságos településen élhessen 2006/132. szám • a települési szennyvízkezelést; • a vízbázis védelmét és az ivóvíz minőségének javítását; • a bel- és külterületi vízrendezést; • egyes települési rehabilitációs feladatokat, beleértve a környezeti kármentesítést is. A fejlesztések érintik, vagy érinthetik majd az ország teljes lakosságát. Fő céljuk az EU által kötelezően előírt normák teljesítése, a tiszta és biztonságos települések kialakítása. Az épített környezet rehabilitációja, a település és táj harmonikus kapcsolata a városi és mezőgazdasági térségek számára egyaránt fontos. Ez éppúgy jelenti a barnamezős területek revitalizációját, mint a történeti tájak megőrzését, az épített környezet védelmét, a történelmi településközpontok értékőrző megújítását, vagy a település- és a tájkép védelmét. 3.2.4.2. Vizeink jó kezelése A természeti, gazdasági és kulturális értékek megőrzéséhez Magyarországon kiemelt jelentőségű az árvizek és belvizek elleni védekezés, valamint egyéb, a vízjárással összefüggő károk megelőzése. Ezért befejezzük a Duna árvízvédelmi rendszerének kiépítését és folytatjuk a Tisza térségében a Vásárhelyi-terv továbbfejlesztésének megvalósítását. Megvalósulnak az egyéb vízfolyásokkal kapcsolatos árvízvédelmi beruházások is, beleértve az önkormányzati tulajdonú ár- és belvízvédelmi rendszerek fejlesztését. Folytatjuk a Tisza térségében a Vásárhelyiterv továbbfejlesztését A környezetbiztonság javításának feltétele a célorientált, jól funkcionáló intézmények, megbízható mérő-, megfigyelő, előrejelző és infokommunikációs rendszerek, valamint a hatékony infrastrukturális háttér. Az ehhez szükséges és elégséges feltétel a megfelelő védelmi lefedettség az ország minden részén, a megközelítőleg azonos és arányos biztonsági és védelmi szolgáltatás. A vizek kártétele elleni védekezés mellett fontos feladat a vizeink jó ökológiai állapotának elérése. Az e célt szolgáló vízgyűjtő-gazdálkodási és integrált vízhasználati intézkedések felölelik a Vízkeret-irányelv által előírt intézkedéseket (monitoring, vizek mennyiségi és minőségi védelme). Cél, hogy vizeink 2015-re elérjék a jó ökológiai állapotot. Ezért vízvédelmi, térségi vízvisszatartási, -pótlási és vízrendszer-rehabilitációs fejlesztéseket (komplex vízvédelmi beruházásokat, síkvidéki vízrendezést) valósítunk meg, vízfolyásokat, tavakat, mellékágakat, holtágakat fejlesztünk, és megelőzzük a felszín alatti vizek szennyezését. Célunk, hogy vizeink 2015-re elérjék a jó ökológiai állapotot 2006/132. szám 3.2.4.3. Természeti értékeink jó kezelése A természetvédelem területén megvalósuló beavatkozások magukban foglalják a NATURA 2000 programhoz tartozó és egyéb védett területek természetvédelmi fejlesztéseit: többek között a faj- és élőhelyvédelem, az erdei iskolák, a vonalas létesítmények tájromboló hatásának mérséklését az élőhelymegőrző mezőés erdőgazdálkodást, a biodiverzitás megőrzését. A fejlesztések természetvédelmi szempontból érintik vagy érinthetik akár az ország területének 20%-át. A természetvédelmi fejlesztésekkel megvédjük az ország gazdag biodiverzitását Ösztönözzük a fejlődés fenntartható pályára való átállását, az ember és környezete hosszú távon is harmonikus kapcsolatának kialakítását. Ennek megfelelően támogatni kívánjuk a természetbarát, ökológiailag kedvező hatású gazdálkodási módszerek és a hagyományos tájhasználati és gazdálkodási módok fenntartását és népszerűsítését. Fontos feladatunk a természetvédelemmel kapcsolatos nemzetközi kezdeményezésekből, egyezményekből eredő kötelezettségeink teljesítése, a természeti értékek megőrzése, minél szélesebb körű bemutatása, valamint a megfelelő szintű ismeretterjesztés. 3.2.4.4. A megújuló energiahordozó-felhasználás növelése Az energiaellátással összefüggő stratégiai megfontolások a fosszilis energiahordozók használatának csökkentését irányozzák elő, mind az ellátásbiztonság (importfüggőség csökkentése), mind a gazdaságosság (dráguló energiahordozók kiváltása), mind pedig a környezet- és klímavédelem szempontjából. Ennek legfőbb eszköze az energiahatékonyság javítása, az energiatakarékosság erősítése, valamint a megújuló energia arányának növelése. Javítjuk az energiahatékonyságot, takarékosságra törekszünk, és növeljük a megújuló energia arányát Az energetikai célok eléréséhez növelni kell a (helyi) megújuló forrásokból származó energiatermelést, elő kell segíteni az energetikalilag hatékonyabb technológiák elterjedését és a lakossági energiafelhasználás racionalizálását – a beruházási támogatások mellett a szabályozás változtatásával is. Növeljük a megújuló energia arányát A megújuló energiaforrások hasznosítása során is figyelemmel kell lenni a káros környezeti hatások megelőzésére, a hatékony és takarékos felhasználásra, valamint a térségi rendszerekbe szervezett, közösségi hasznosítás lehetőségének megteremtésére. Ehhez megfelelő környezeti és ipari háttérre van szükség, és széles körben kell alkalmazni a korszerű és versenyképes technológiákat. A megújuló energiaforrások hasznosítási arányának növelése – a biodiverzitás megőrzése mellett – a fenntartható fejlődés elveivel összhangban, helyi jelleggel, kisléptékű megoldásokkal, elsősorban a biomasszára támaszkodhat. A megújuló energiaforrások esetében is ügyelünk a környezetre 2006/132. szám Országos szinten kiemelt cél az energiafüggőség és a fosszilis energiahordozók használatából származó káros kibocsátások csökkentése, amelyet a következő módon kívánunk elérni: Fő célunk az energiamegtakarítás ösztönzése • a megújuló energiatermelés fejlesztésével: a megújuló energiával történő, helyi jellegű energiatermelés kisléptékű beruházásaival (biomassza-, geotermikus, szél- és napenergia-felhasználás), a növényi alapú üzemanyagok felhasználásának kiterjesztésével, valamint a növényi alapú, kisléptékű, helyi energiatermelés technológiáinak korszerűsítésével, integrált térségi energetikai rendszerek keretében; • az energiabiztonság fokozásával, amelynek részeként a kockázatok csökkentése jelentheti a döntően helyi erőforrásokra alapozott energiaellátást, valamint a fenntartható energiahasználati kapacitások bővítését; • az energetika, a megújuló energia területén – a gazdaságfejlesztés prioritásához kapcsolódóan – a kutatás-fejlesztés támogatásával. 3.2.4.5. Hatékony energiafelhasználás Az energiahordozó forrásszerkezet befolyásolása mellett fontos feladat az energiatakarékosságot és a hatékony energiafelhasználást szolgáló eszközrendszer kialakítása a termelési és a fogyasztói szférában egyaránt. Az energetikai célok eléréséhez elő kell segíteni az energetikailag hatékonyabb technológiák elterjedését, a lakossági energiafelhasználás racionalizálását, a beruházási támogatásokkal és a a szabályozás változtatásával. Javítjuk az energiahatékonyságot, takarékosságra törekszünk, és növeljük a megújuló energia arányát Országos szinten célunk az energiamegtakarítás, az energiahatékonyságot szolgáló fejlesztések megvalósítása, ily módon az ország energiafüggőségének csökkentése, amelyet a következő módon kívánunk elérni: Fő célunk az energiamegtakarítás ösztönzése  az energiahatékonyság és -takarékosság ösztönzésével, ami magában foglalja a távhő-, a gáz- és villamosenergia-ellátás szolgáltatói oldalának korszerűsítését, a szolgáltatóparkok és önkormányzati tulajdonú társaságok energiahatékonysági fejlesztéseit, a köz- és lakóépületek energiamegtakarítást szolgáló korszerűsítését éppúgy, mint a korszerű, energiatakarékos termelési technológiák meghonosítását, valamint a jelentős átalakítási veszteségekkel járó, nagy hálózatok helyett a helyi, primer energiát felhasználó rendszerek fejlesztését. 2006/132. szám 3.2.4.6. Fenntartható termelési és fogyasztási szokások ösztönzése A megelőző környezetvédelem szemléletét tükröző intézkedések felölelik többek között: • a magán- és a közösségi termelés és szolgáltatás ipari ökológiai alapon történő szervezésének elősegítését; • az elérhető legjobb ökohatékony és környezetbarát technológiák és technikák elterjesztését; • a fenntartható fogyasztási szokások, cselekvésminták, mintaprojektek támogatását és elterjesztést; • a környezeti szemléletformálást. A környezeti demokrácia kiteljesedésével, a fenntarthatóság szemléletének általános elterjesztésével, a társadalom értékrendjének javításával és a környezeti információk, adatok szabad áramlásának biztosításával a lakosság tevékenyebben tud részt venni a környezettel kapcsolatos döntések meghozatalában. Mindezek alapján figyelmet kell fordítanunk a környezetbarát életmód és a fenntartható fogyasztás feltételeinek megteremtésére, a környezeti oktatásra és nevelésre, valamint a környezetmenedzsment-rendszerek elterjesztésére. A fejlesztések – amelyek érintik, vagy érinthetik bármely önkormányzatot és intézményeiket, a kis- és középvállalkozások legtöbbjét és számos civil szervezetet – eredményeként alacsony környezetterhelésű, anyag- és energiatakarékos, alternatív energiát használó vállalkozások fejlődnek ki, hozzájárulva az üvegházhatású gázok kibocsátásának csökkentéséhez és a klímavédelemhez. Az ökohatékony termelési módok és fenntartható fogyasztási szokások váljanak ismertebbé és népszerűbbé A lakosság tevékenyebben vegyen részt a környezettel kapcsolatos döntések meghozatalában 3.2.4.7. A környezet fejlesztésének kiemelt területi dimenziói A környezeti szempontból veszélyeztetett térségekben a komplex táj- és környezetrehabilitáció, a víz- és tájgazdálkodás, illetve az ár- és belvízvédelem érdekében integrált, ágazatközi fejlesztések és rehabilitációs programok kidolgozására és végrehajtására van szükség. A környezeti infra-struktúrával ellátatlan térségekben kiemelt cél a vízbázisvédelem szempontjait figyelembe vevő, korszerű hulladékgazdálkodási és szennyvízkezelési rendszerek és a kapcsolódó infrastrukturális ellátórendszerek kiépítése, valamint az e rendszerekhez tartozó új, innovatív környezetvédelmi technológiák elterjesztése. Végre kell hajtanunk az ivóvízminőség-javító programokat, elsősorban az Alföld és Dél-Dunántúl érintett településein. A tanyás és aprófalvas térségekben kiemelkedően fontos a megújuló erőforrásokra alapozott, egyedi megoldású infrastruktúra kiépítése, valamint a táji adottságokhoz igazodó, környezetbarát gazdálkodási módok elterjesztése. A környezeti szempontból veszélyeztetett térségekben integrált programokat kezdeményezünk A természetvédelemben szükséges a táji, tájökológiai szemlélet integrált erősítése, valamint a védett természeti területek hálózatának bővítése. Fontos feladat a természeti és táji sajátosságokra alapozott, környezetbarát Erősítjük a tájökológiai szemléletet 2006/132. szám és minőségi turizmus fejlesztése, a fogadó-, látogató- és oktatóközpontok, bemutatóhelyek, tanösvények és erdei iskolák kialakítása, natúrparkok, szabadidő parkok fejlesztése. A Natura 2000 programba bevont területeken a gazdaságot és az infrastruktúrát természetvédelmi szempontok szerint kell átalakítani, a területhasználat során az ökológiai magterületeket és folyosókat kiemelten kell védeni, és környezetbarát termelési rendszereket kell kialakítani. Fontos cél a kulturális örökség védelme és megőrzése, a belterületi utak pormentesítése, a települési zöldterületek közösségi célú revitalizációja és új zöldterületek kialakítása, a belterületi fásítás, valamint a bel- és csapadékvíz-rendezés. A 4. prioritásban foglalt stratégia megvalósítása A 4. prioritásban foglalt stratégia megvalósítása elsősorban a Környezet és energia Operatív Program keretében, a Kohéziós Alapból és ERFA kiegészítéssel finanszírozva történik, de a stratégia megvalósításához a Gazdaságfejlesztés Operatív Program és a régiók operatív programjai is hozzájárulnak. A 4. prioritásban foglalt stratégia alátámasztja a CSG következő iránymutatásait:  Európát és régióit a beruházások és a munka szempontjából vonzóbbá kell tenni o A környezetvédelem és a növekedés közötti együttműködés erősítése o Válasz a hagyományos energiaforrások intenzív európai felhasználásának kérdésére 3.2.5.

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes